钦定古今图书集成/明伦汇编/官常典/第105卷 > 《宗室世系表序》元·史
## 钦定古今图书集成/明伦汇编/官常典/第105卷 > 《宗室世系表序》元·史

自昔帝王之兴，莫不众建子弟，以蕃王室，所以崇本
支，隆国势也。观其属籍有图，玉牒有纪，大统小宗，秩
乎不紊，盖亦慎矣。然以唐室之盛，自元宗后诸王不
出阁，而史已失其世次，况后世乎？元之宗系，藏之金
匮石室者甚秘，外廷莫能知也。其在史官，固特其概，
而考诸简牍又未必尽得其详，则因其所可知而阙
其所不知，亦史氏法也。作《宗室世系表》。